ക്യാമ്ബസുകള് കേന്ദ്രീകരിച്ച് യുവതികളെ തീവ്രവാദത്തിലേക്ക് ആകര്ഷിക്കാന് ശ്രമം: സിപിഎം തിരുവനന്തപുരം: പ്രഫഷണല് കോളേജുകള് കേന്ദ്രീകരിച്ച് യുവതികളെ തീവ്രവാദ ചിന്താഗതിയിലേക്കെത്തിക്കാന് ബോധപൂര്വമായ ശ്രമം നടക്കുന്നുവെന്ന് സിപിഎം. പാര്ട്ടി സമ്മേളനങ്ങളുടെ ഉദ്ഘാടന പ്രസംഗം സംബന്ധിച്ച് നല്കിയ കുറിപ്പിലാണ് സംസ്ഥാനത്തിലെ വളരുന്ന വര്ഗീയതാ മനോഭാവത്തെ പറ്റി പരാമര്ശമുള്ളത്. ബ്രാഞ്ച്, ലോക്കല് സമ്മേളനങ്ങള് നടത്തേണ്ട ഉദ്ഘാടന പ്രസംഗം സംബന്ധിച്ച് സിപിഎം കുറിപ്പ് തയ്യാറാക്കി നേതാക്കള്ക്ക് നല്കിയിരുന്നു. ഇതിലെ ന്യൂനപക്ഷ വര്ഗീയത എന്ന തലക്കെട്ടിന് കീഴിലാണ് പ്രൊഫഷണല് കോളേജുകള് കേന്ദ്രീകരിച്ച് വിദ്യാസമ്ബന്നരായ യുവതികളെ തീവ്രവാദ വഴിയിലേക്ക് ചിന്തിപ്പിക്കുന്നതിനുള്ള ബോധപൂര്വമായ ശ്രമങ്ങള് നടന്നുവരുന്നുവെന്നും ഇക്കാര്യത്തില് പ്രത്യേക ശ്രദ്ധ പുലര്ത്തണമെന്നുമുള്ള പരാമര്ശമുള്ളത്. സംഘപരിവാര് നടത്തുന്ന പ്രവര്ത്തനങ്ങള് ന്യൂനപക്ഷ വിഭാഗങ്ങളില് ഉണ്ടാക്കിയിട്ടുള്ള അരക്ഷിതാവസ്ഥ മുതലെടുക്കാന് തീവ്രവാദ രാഷ്ടീയക്കാര് മുസ്ലീം സംഘടനകളില് നുഴഞ്ഞുകയറി പ്രശ്നങ്ങള് ഉണ്ടാക്കാന് ശ്രമിക്കുകയാണെന്നും ഇസ്ലാമികരാഷ്ട സ്ഥാപനത്തിനായി പ്രവര്ത്തിക്കുന്ന ജമാ അത്തെ ഇസ്ലാമി അതിന്റെ ആശയപരമായ വേരുകള് മുസ്ലീം സമൂഹത്തിലും പൊതുസമൂഹത്തിലും വ്യാപിക്കാനുള്ള ശ്രമങ്ങള് നടത്തുന്നുവെന്നും കുറിപ്പില് പറയുന്നു. പൊതുവേ വര്ഗീയ ആശയങ്ങള്ക്ക് കീഴ്പ്പെടാത്ത ക്രൈസ്തവ വിഭാഗത്തിലും ചെറിയൊരു വിഭാഗം വര്ഗീയതയിലേക്ക് പോകുന്നുവെന്നും ക്രൈസ്തവ വിഭാഗത്തെ മുസ്ലീം വിഭാഗത്തിന് എതിരാക്കാനുള്ള ബോധപൂര്വമായ ശ്രമങ്ങള് നടക്കുന്നുണ്ടെന്നും കുറിപ്പില് പറയുന്നു. ക്ഷേത്രക്കമ്മിറ്റികള് കേന്ദ്രീകരിച്ച് സംഘപരിവാര് സ്വാധീനം വര്ധിപ്പിക്കാന് ശ്രമം നടത്തുന്നുവെന്നും ഇക്കാര്യത്തില് ജാഗ്രത പാലിക്കണമെന്നും കുറിപ്പില് പറയുന്നു.